Voeg jou soekterm hier in
Kuberskool vorm deel van Orania CVO-skool en onderskryf die Christelike grondslag van die skool. Gesinne wat ons waardes deel, kan met vrymoedigheid hulle kinders deur ons onderwysers laat onderrig.
Kuberskool is nie 'n tuisskoolproduk nie, maar 'skool-by-die-huis'. Hierdeur word dissipline en struktuur neergelê in 'n huislike omgewing. Kuberskool-leerlinge volg dieselfde rooster as leerlinge wat fisies klasloop. Hierdeur word 'n gesonde werksetiek bevorder.
Om deur Kuberskool onderrig te ontvang, moet jy inskryf by ons skool en bied dit leerlinge ook toegang tot ons skool se verskeidenheid buitemuurse aktiwiteite.
Dit is noodsaaklik dat jy betyds met ons in verbinding tree. Aansoeke is nou oop. Kliek eenvoudig op die skakel hieronder en vul u kind se besonderhede hier in. Ons sal u skakel en reël vir die volledige aansoekproses wat ook 'n onderhoud met die skoolbestuur insluit. Fooie is op aanvraag beskikbaar.
Kan my kind inskryf indien hul buite Orania se grense woon?
Ja, Kuberskool is juis tot stand gebring om kinders buite Orania se grense te bedien. Kinders word as normale leerlinge hanteer. Klasbywoning is verpligtend en word deurlopend gekontrolleer.
Wat is ons onderrigtaal?
Ons is 'n trotse Afrikaanse skool en daarom is ons onderrigtaal Afrikaans.
Wat behels die waardes en beginsels van die skool?
Ons is 'n Afrikanerskool met 'n Christelike (gereformeerde) grondslag. Geloof en kultuur vorm 'n inherente deel van die kind se waardestel by ons skool.
Hoeveel kos dit om my kind in te skryf?
Kuberskoolfooie is gelykstaande aan Orania CVO se gewone skoolfooie. Daar is jaarliks 'n inskrywingsfooi en enkele ander koste vir sommige buitemuurse aktiwiteite. Skoolfooie wissel volgens fase en word jaarliks in Januarie aangepas.
Wat is die minimum tegnologiese vereistes?
Elke voornemende Kuberskoolleerling moet internettoegang hê. Hoewel 'n rekenaar aanbeveel word, kan Kuberskool ook op tablette en selfone gebruik word.